google/wiki40b huggingface dataset:
Vladimiras Potockis

Biografija

Karūnos artilerijos generolo grafo Stanislovo Felikso Potockio (1752–1805) jaunesnysis (ketvirtas) sūnus iš antros santuokos su Žozefina Amalija Mnišek (1752–1798).
Masonų ložės „Bracia Zjednoczeni“ („Jungtiniai Broliai“), įkurtos Varšuvoje 1807 metais, narys.
Už nuopelnus po mirties buvo apdovanotas „Virtuti Militari“ ordinu.
23-metis Vladimiras Potockis žuvo netoli Krokuvos 1812 m. balandžio 8 d. Už žmonos lėšas buvo pastatytas Šventos Trejybės paminklas Vavelio katedroje.
Doris

Istorija

XIX a. Doris buvo fulbių Liptako emyrato sostine. 1853 m. joje lankėsi pirmasis europietis, vokiečių keliautojas Heinrich Barth.
Sveikatos politika

Sveikatos politika, sveikatos apsaugos politika - politikos sritis, apimanti sveikatos sistemos valdymą, planavimą bei organizavimą, politikos įgyvendinimą. Pagal subjektus gali būti regioninė, valstybinė ir kt. Lietuvoje už sveikatos politiką yr aatsakinga Lietuvos sveikatos apsaugos ministerija.
Skineikių piliakalnis

Piliakalnis

Piliakalnis įrengtas atskiroje kalvoje. Aikštelė trapecinė, pailga šiaurės – pietų kryptimi, 50 m ilgio, 30 m pločio pietiniame gale, 20 m - šiaurėje, 1 m aukštesniu šiauriniu galu. Joje rasta akmeninių kirvių, brūkšniuotos keramikos. Aikštelės šiauriniame krašte buvo supiltas pylimas (sunaikintas, 1949 m. dar buvo pastebima jo žymių). Šlaitai vidutinio statumo, 10 m aukščio.
700 m į šiaurės rytus yra Gasių piliakalnis.

Aplinkiniai piliakalniai

Antažiegės piliakalnis 6 kmMorkūnų piliakalnis 5 kmGasių piliakalnis 0,7 kmVosgėlių piliakalnis 10 kmGugių piliakalnis 1,2 kmZabičiūnų piliakalnis 7 kmLūžų piliakalnis 7 kmVencavų piliakalnis 7,5 km
Pastaba:
Norėdami pamatyti Vikipedijoje aprašytų gyvenviečių ir kultūros paveldo objektų žemėlapį paspauskite prie koordinačių esančią Žemės ikoną
FEG 37M

Konstrukcija

Pistoleto automatika pagrįsta laisvos spynos principu. Šaunamasis mechanizmas gaidukinio tipo. Pirmam šūviui užtaisomas užvedant gaiduką. Pistoletas turi spynos stabdį, iššovus paskutinį dėtuvės šovinį vamzdžio apgaubas sustoja galinėje padėtyje. Stabdžio svirtelė kairėje pusėje.
Tobulinant Frommer 29M buvo pakeista vamzdžio apgaubo forma, atsisakyta apgaubo atramų pirštams, atramas pakeitė linijiškos įkartos. Sumažintas gaidukas, rankenos apačioje atsirado riesta atrama mažajam pirštui.
Šoviniai tiekiami iš tiesios dėžutinės dėtuvės su vienaeiliu šovinių išdėstymu. Dėtuvės fiksatorius yra pistoleto rankenos apačioje.
Kariniai pistoleto variantai neturėjo rankinio saugiklio, tik automatinį, kurio svirtelė yra rankenos nugarėlėje. Civilinis variantas turėjo ir mechaninį saugiklį, kurio svirtelė buvo kairėje pusėje, už rankenos. Rankenos šoneliai mediniai. Taikiklis atviras, nereguliuojamas.

Istorija

Pistoletas gerai pasirodė Antrojo pasaulinio karo metais. Nuo kitų to meti armijos pistoletų jis skyrėsi mažu dydžiu ir maža mase. Pistoleto 9 mm šovinio kulkos energija buvo nedidelė, pistoletas lengvas, gerai parinkta rankenos forma užtikrino patogų ir taiklų šaudymą. Šūvio metu pistoleto vamzdis pašoka visai nedaug. Dėl paprastos konstrukcijos jis patogus naudotis, lengvai išardomas, išvalomas ir sudedamas.
1941 m. Vokietija užsakė pagaminti 50 tūkst. šių pistoletų, bet 7,65 mm kalibro. Jie turėjo naudoti 7,65×17 mm SR šovinius, kurie buvo standartiniai Vermachte (kartu su galingesniais 9×19 mm Parabellum šoviniais). Šios pirmos partijos pistoletai buvo analogiški vengriškiems, skyrėsi tik kalibras. Vėliau Liuftvafės vadovybė pareikalavo įvesti dar vieną, rankinį saugiklį, kad pistoletas būtų dar saugesnis. Taip pistoleto rėmo užpakalinėje dalyje, kairėje pusėje atsirado svirtelinis saugiklis.
7,65 mm kalibro pistoletai pasižymėjo geru taiklumu, buvo patogūs šaudyti. Juos daugiausia naudojo Rytų fronte. Trofėjiniai šie pistoletai buvo populiarūs raudonarmiečių tarpe kartu su vokiečių pistoletais P.08, P.38 ir PPK. Dėl patogumo, paprastumo ir taiklumo juos dažnai naudojo kaip karininkų ir eilinių karių asmeninį ginklą.
AC Kajaani

Istorija

Klubas įkurtas 2006 m., kai susijungė FC Tarmo ir Kajaanin Palloilijat (KaPa).
Namų rungtynes žaidžia „Kajaanin Liikuntapuisto“ stadione.
Heraldinė rožė

Heraldinė rožė – heraldikoje dažnai naudojama mobilioji figūra. Tai stilizuotas erškėčio žiedo atvaizdas (5 spindulių simetrijos), kurį sudaro 5 vienodi vainiklapiai, 5 spygliai ir apvalus viduriukas (vaisius) centre. Tai vienas dažniausių augalinių simbolių heraldikoje (kitas toks pat populiarus – heraldinė lelija).
Heraldinė rožė buvo Anglijos Tiudorų dinastijos simbolis, todėl dviguba dešimties vainiklapių Tiudorų rožė asocijuojasi su Anglija. Heraldinė rožė buvo ir Lipės kunigaikščių dinastijos simbolis bei simbolis Martyno Liuterio antspaude (Liuterio rožė).

Vartojimas

Heraldinės rožės dažnai naudotos Anglijos istorijoje. Dvi karališkos giminės XV a. buvo žinomos pagal savo heraldinius simbolius – Raudonąją Lankasterių rožę ir Baltąją Jorkų rožę. Pagal tai šių giminių konfliktas vadinamas „Rožių karais“ (arba „Dviejų rožių karas“, arba „Raudonosios ir baltosios rožių karas“).
Vėliau Baltoji Jorkų rožė tapo Anglijos ir Škotijos jakobitų simboliu. Prieš Pirmąjį pasaulinį karą viena pagrindinių D. Britanijos jakobitų organizacijų vadinosi Baltosios Rožės ordinu (angl. Order of the White Rose). Raudona ir balta rožės naudojamos Lankašyro ir Jorkšyro miestų heraldikoje.
Likija

Geografija

Istorinis Likijos regionas buvo Mažosios Azijos pusiasalio pietvakarinėje dalyje, kalnuotoje vietovėje, ties Teke pusiasaliu.

Luqqa

II tūkst. pr. m. e. asirų ir hetitų šaltiniai mini valstybę - teritoriją Lukka, kuri tapatinama su vėlesniąja Likija. Ši valstybė, buvusi į pietus nuo Arcavos, aršiai kovojo su Hetitų imperija, ir niekuomet nebuvo jos tiesiogiai pajungta. Kurį laiką XIV a. pr. m. e. jie buvo priversti kovoti Hetitų imperijos pusėje (Kadešo mūšio metu), tačiau neilgai trukus vėl išsilaisvino.
Lukka tautos sukilimai ir bendri jungtiniai veiksmai drauge su jūrų tautomis buvo viena iš Hetitų imperijos žlugimo priežasčių XIII a. pr. m. e. Likijoje susiformavo savita anatoliška tauta, giminga luviams.

Likijos karalystė

Po Hetitų imperijos žlugimo, Likija galėjo vystytis savarankiškai. Ji niekuomet nesusivienijo į vientisą valstybę, o buvo sudaryta iš atskirų miestų - valstybių, kurių svarbiausi buvo Ksantas (likiečių kalba Arñna), Patara (Pttara), Myra, Pinara (Pilleñni), Tlosas (Tlãñna), Olimpas, Faselis.
Graikų šaltiniai neretai mini Likiją šiuo laikotarpiu. Jos valdovai ir įvykiai dažnai minimi graikų mitologijoje.
Linkuvos herbas

Aprašas

Aukščiau perkirsto skydo viršutiniame mėlyne lauke sidabrinė bažnyčia, apatiniame auksiniame lauke mėlyna suapvalinta gegnė ir trys dobilo lapai, du gegnės šonuose, vienas po gegne.

Istorija

Herbas patvirtintas 1995 m. kovo 17 d. Prezidento dekretu. Etalono autorius – Juozas Galkus.
Varkoliai

Aplinkinės gyvenvietės

PasmilgysKĖDAINIAI - 1 km
KĖDAINIAI - 1 km
KĖDAINIAI - 1 km
Bargalis

Aplinkinės gyvenvietės

GRŪŠLAUKĖ – 7 kmJuodupėnai – 3 km
KirkšiaiErlėnai – 4 km
Alka – 2 kmLeliūnai – 4 kmŽudgalis
SALANTAI – 3 kmMažieji Žalimai – 1 kmKlecininkaiPesčiai
Žvainiai – 3 km
Špagatas (gimnastika)

Špagatas – kūno poza, kai kojos yra vienoje tiesėje ir yra ištiestos į skirtingas puses. Špagatai atliekami įvairiose atletikos srityse kaip šokis, dailusis čiuožimas, gimnastika, kovos menai, akrobatika, sinchroninis plaukimas ir joga.
Atliekant špagatą, tiesės, einančios per šlaunis, suformuoja 180 laipsnių. Šio didelio kampo dėka jaučiamas didelis tempimas, todėl demonstruojamas didelis lankstumas, pakinklinės sausgyslės bei iliopsinis raumuo. Dėl šios priežasties špagatai naudojami kaip tempimo pratimai apšilimui ir kojos raumenų lankstumo didinimui.
Taupymo ir paskolų asociacija

Indėlių ir paskolų įstaigos (angl. Savings and loan association, S&L) – JAV būdingi finansinų tarpininkai, kurie paprastai surenka lėšas iš smulkių taupytojų taupomųjų indėlių pavidalu ir po to jas skolina vartotojams ilgiasniam laikotarpiui. Tuo jos ir skiriasi nuo kredito unijų, kurios skolina daugiausiai trumpam laikotarpiui. Jos teikia tikslines hipotekos paskolas gyvenamojo būsto pirkimui bei sudaro galimybes savo klientams įsigyti daiktus išperkamosios nuomos būdu.

Indėlių ir paskolų įstaigų raida

Indėlių ir paskolų įstaigos egzistavo JAV nuo 1800 m. Nuo pat pradžių jos buvo bendruomeniniu pagrindu sukurtos įstaigos, priiminėjančios indėlius ir teikiančios paskolas. Iki pat 1970 m. šios įstaigos buvo griežtai reguliuojamos, bet indėlių ir paskolų krizės aušroje joms keliami reikalavimai buvo drastiškai sumažinti – Indėlių ir paskolų įstaigoms buvo leista agresyviau išdavinėti paskolas bei siūlyti platesnį investicinių produktų spektrą. Dabartiniu metu šios asociacijos nyksta. JAV nuo 1982 metų leidžiama taupymo ir paskolų asociacijas paversti taupomaisias bankais ir atvirkščiai, dėl to skirtumas tarp šių dviejų institucijų dar labiau sumažėjo.
Lydekinis ežeras

Lydekinis ežeras – ežeras, kurio žuvų bendrijoje vyraujanti žuvų rūšis yra lydeka.
Tai seklūs, dažniausiai eutrofiniai ežerai (pvz., Apvardai, Draudenių ež., Grūda, Lakaja, Kilučiai, Obelių ež. ir kt). Jų pakrantės lėkštos, pavasarį užliejamos, gali būti užpelkėjusios, apaugusios šlapiu lapuočių mišku. Tokių ežerų vidutinis gylis iki 2-3 m (minimalus vidutinis gylis – 1,5 m). Pratakumas mažas ar vidutinis. Aukštųjų helofitų zona plati, iki 50-100 m pločio. Limneidų zona sudaro virš 50-60 % viso dugno ploto. Dugnas labai dumblingas.
Rūšinė zooplanktono įvairovė didelė, jo biomasė sudaro daugiau kaip 4 g/m³. Vandens skaidrumas ne didesnis kaip 3-4 m, sekliuose ežeruose gali būti matomas dugnas.
Zoobentoso (išskyrus dvigeldžius) biomasė viršija 4 g/m³.
Šių ežerų vyraujančios bentofaginės žuvys – kuojos.
Karolis Albertas

Biografija

Savojos dinastijos šalutinės šakos atstovas. Vaikystėje ištremtas iš Italijos gyveno Paryžiuje ir Ženevoje, kur jį paveikė Prancūzijos revoliucijos liberalios idėjos. Grįžę į Milaną vietos liberalų laikytas tinkamiausiu kandidatu į Sardinijos karalystės sostą.

Valdymas

1820 m. kovą prasidėjus sukilimui Milane ir atsistatydinus karaliui Viktorui Emanueliui I, trumpai buvo regentas, mirus karaliui Karoliui Feliksui paveldėjo sostą. Karolis Albertas sušvelnino politinį režimą ir paskatino ūkio ir socialinę raidą. 1848 m. kilus revoliucijom Europoje, siekė vadovauti kovai dėl Italijos suvienijimo: 1848–1849 m. Sardinija kariavo su Austrija, bet pralaimėjo. Karolis Albertas atsisakė sosto ir emigravo į Portugaliją.
Ratilinis kontaktinis lęšis

Ratilinis kontaktinis lęšis (angl. circle contact lens), rainelės didinimo kontaktinis lęšis (angl. big eye contact lens ) – kosmetinis kontaktinis lęšis, kurio pagrindinė paskirtis sudaryti vaizdą, kad akies rainelė yra didesnė. Tokie kontaktiniai lęšiai madingi Pietų Korėjoje, Japonijoje, Taivane, Kinijoje. Rinkoje jie pasirodė apie 2004 m.

Sandara

Ratiliniai lęšiai vizualiai padidina akių rainelių skersmenį, suteikia norimą spalvą ir faktūrą.
JAV pardavinėjamų įprastinių kontaktinių lęšių vidutinis skersmuo yra 14–16 mm. Ratilinių kontaktinių lęšių skersmuo panašus, nebūna didesnis kaip 15 mm, kadangi nuolat dėvimi didesnio skersmens lęšiai kenktų akims. Kartais aprašant tokių lęšių skersmenį nurodomas 16 ar 18 mm, tačiau tai tik ratilinio lęšio vizualinio efekto įvertinimas.
Ratiliniai lęšiai nuo paprastų rainelių spalvą keičiančių kontaktinių lęšių skiriasi tuo, kad spalvota yra ne tik rainelę dengianti dalis, bet gerokai platesnis žiedas. Taip sudaromas vaizdas, kad rainelė yra didesnė, o kartu atrodo, kad didesnė visa akis.

Centrinė ratilinio lęšio dalis yra permatoma ir bespalvė, kad lęšius dėvinčiojo rega liktų aiški.
Pirmieji ratiliniai lęšiai, kuriais buvo pradėta prekiauti, buvo metiniai. Jų madai paplitus dabar gaminami viendieniai, dvisavaitiniai, mėnesiniai ratiliniai lęšiai.

Populiarumas

Ratiliniai lęšiai yra populiarūs paauglių ir jaunimo tarpe. Šiuos lęšius naudoja kaip madingus aksesuarus, o ne kaip medicinos įtaisus. Pvz., Honkonge tokius lęšius dėvi daug jaunų moterų modelių kaip madingumo žymę. Azijoje ratilinius lęšius pardavinėja net kai kuriose parduotuvėse. Juos galima pirkti be receptų (0,00 dioptrijų, kitaip plano) arba su receptais (karti koreguoja regos aštrumą). Vakarų pasaulyje prekybos ratiliniais lęšiais legalumas priklauso nuo vietos įstatymų. Pvz., JAV šie lęšiai oficialiai laikomi medicinos įtaisais, juos pardavinėti be receptų nelegalu.

Pavojai

JAV ne kartą buvo iškilęs šių lęšių saugos klausimas. Kai kurios kompanijos prekiauja ratiliniais lęšiais, kurių saugumo nepatvirtino sveikatos priežiūros institucijos.
Daug ratilinių lęšių gaminami Korėjoje, kur jų kokybę prižiūri Korėjos Maisto ir vaistų administracija (angl. Korean Food and Drug Administration; KFDA).
Manoma, kad vienas svarbesnių ratilinių lęšių keliamų pavojų yra ragenos neovaskuliarizacija.
Didžiosios Akros regionas

Geografija

Būdingos daugiausia lygumos, tik šiaurėje paviršius kalvotas. Rytiniu pakraščiu teka Volta. Priekrantėje yra lagūnų.
Rubcovskas

Istorija

Įkurtas 1886 m. kaip Рубцово kaimas. 1915 m. nutiestas geležinkelis Novonikolajevskas–Semipalatinskas. 1927 m. suteiktos miesto teisės.
Jonas Adomaitis (1903)

Biografija

1925 m. baigė Šiaulių mokytojų seminariją, 1932 m. – Kauno Vytauto Didžiojo universitetą.
1925–1948 m. Šiaulių gimnazijos ir kitų Šiaulių miesto mokyklų mokytojas. 1948–1950 m. Šiaulių mokytojų instituto Kalbų ir literatūros katedros vedėjas. 1958–1961 m. 5-os vidurinės mokyklos (dab. Didždvario gimnazija) mokytojas, nuo 1961 m. iki mirties Šiaulių pedagoginio instituto dėstytojas.
Rašė kultūros, švietimo klausimais. Buvo Šiaulių dramos teatro meno tarybos narys, miesto spaudoje paskelbė daugiau kaip 30 recenzijų apie naujausius teatro spektaklius. Išvertė pedagoginės, grožinės literatūros, literatūros kritikos darbų, daug Maksimo Gorkio apsakymų, su Tomu Stoniu išvertė Vilio Lacio romaną „Audra“, P. Kogano grožinės ir pedagoginės literatūros vadovėlį „Vakarų Europos literatūrą“, (1947) ir kitų veikalų.
Šiurkštusis grybliežuvis

Išvaizda

Kepurėlė 1-2 cm ilgio, 0,5-1 cm storio, liežuvėlio pavidalo, viršutinė dalis susiaurėjusi, juodai ruda. Kotas 3-4 kartus ilgesnis už kepurėlę, plonas, juodai rudas arba juodas, apaugęs tamsiais plaukeliais. Trama kremzliška. Sporos rudos, ilgos, plonos, 120-150x5-7 μm.

Augavietė

Šis grybas auga miškų pakraščiuose, ypač pelkėtose pievose netoli vandens telkinio, tarp samanų ir žolių.
Panašiose augimvietėse auga ir daugiau šios genties grybų, bet jie mažai tirti.
Sezonas: rugpjūtis–spalis.
Atėnės Nikės šventykla

Atėnės Nikės šventykla (gr. Ναός Αθηνάς Νίκης) – šventykla Atėnų akropolyje, pastatyta apie 410 pr. m. e. Nikė buvo garbinama kaip Atėnė Nikė – dviejų deivių sąjunga. Nikė graikiškai reiškia pergalė, o Atėnė buvo garbinama kaip pergalės kare bei išminties deivė. Šventykla pastatyta pažymėti atėniečių pergalei prieš persus.
Tai buvo ankstyvoji jonėninė šventykla, išsiskirdama savo išsikišančia padėtimi ant stataus bastiono pietvakarių akropolio pusėje, ties dešiniuoju įėjimu – propilėja. Čia miestiečiai melsdavosi deivei, tikėdamiesi jos malonės kare prieš spartiečius ir jų sąjungininkus. Stačias bastiono sienas iš šiaurinės, vakarinės ir pietinės pusių saugojo vadinamasis „Nikės parapetas“, pavadintas pagal jo frizą.
Šventykla stovi ant 9,5 m aukščio bastiono. Čia būdavo ir sargybos postas. 1686 m. ją sugriovė turkai, 1834–1838 m. buvo atstatyta. Bet 1935 m. buvo vėl nugriauta ir perstatyta iš naujo, remiantis naujausiais tyrinėjimais.
Edmundas Benetis

Edmundas Benetis (g. 1953 m. rugpjūčio 12 d. Palanga) – Lietuvos architektas, karikatūristas.

Biografija

1976 m. baigė Vilniaus inžinerinį statybos institutą. 1976–1992 m. Miestų statybos projektavimo instituto Klaipėdos filialo architektas, 1992–1993 m. gen. direktorius. 1993–2001 m. Palangos miesto vyr. architektas. Nuo 2001 m. E. Benečio projektavimo įmonės vadovas. Nuo 2004 m. Klaipėdos apskrities teritorijų planavimo ir statybos valstybinės priežiūros vyriausiasis specialistas.
Karikatūristas, pelnė tarptautinių parodų prizų.
Susana Guerra

Biografija

Susana Guerra gimė 1980 m. sausio 24 d. Portugalijos vakaruose įsikūrusiame Figeira da Foso mieste. Savo muzikinę karjerą pradėjo būdama 5 metų, dainavo vaikų grupėje „Onda Choc“.
1999 metais su dainininke Anjos įrašė kalėdinę dainą „Nesta Noite Branca“, kuri tapo dideliu hitu. 2002 m. išleido debiutinį albumą.
Zofija Abeciūnienė

Biografija

2009 m. baigė Vilniaus teisės ir verslo kolegiją ir MRU, teisininkė.
Trakų rajono savivaldybės administracijos Žemės ūkio administravimo skyriaus žemės ūkio specialistė. UAB Trakų šilumos tinklai direktoriaus pavaduotoja. Nuo 2011 m. Trakų rajono savivaldybės tarybos narė. Grendavės seniūnaitijos seniūnaitė.
Partijos LLS liberalai Trakų rajono skyriaus narė.
Ištekėjusi. Vyras Aleksandras. Vaikai Lina, Aušra, Rasa, Vidas.
Dūkštas

Klimatas

1987 m. sausį mieste užfiksuotas žemiausios Lietuvoje mėnesio vidutinės temperatūros rekordas (-16,4 °C), o visų 1987 m. vidutinė temperatūra pakartojo Šiaulių žemiausios temperatūros rekordą (+3,6 °C). Be to, Dūkšte yra žemiausia Lietuvoje vidutinė daugiametė sausio temperatūra, siekianti -5,2 °C . Visus šiuos reiškinius sąlygoja tai, kad Dūkštas išsidėstęs pačiuose šalies rytuose, kur labiausiai įsivyravęs žemyninis klimatas, kuriam būdingos šaltesnės žiemos.

Pavadinimo kilmė

Dūkšto yra vandenvardinė etimologija – miestas pavadintas pagal bendravardį ežerą – Dūkštą, telkšantį už 5 km į šiaurę nuo miesto.
Narkozė

Narkozė (gr. narkōsis – sustingimas) – dirbtinis ligonio užmigdymas, kurio metu jis visai ar iš dalies netenka sąmonės ir nejaučia skausmo; bendroji anestezija. Reikalinga per operacijas, kad ligonis nejaustų skausmo ir į jį nereaguotų. Dažniausiai taikoma per operaciją skausmui slopinti; taip pat chirurgui ji sudaro geresnes operavimo sąlygas, suteikia gydytojui anesteziologui galimybę reguliuoti svarbiausias ligonio organizmo gyvybines funkcijas, leidžia mažiausiai traumuoti ligonio psichiką.

Poveikis

Per narkozę daugiausia slopinami įvairių galvos smegenų dalių (žievės, tinklinio darinio, požievio), mažiau – nugaros smegenų nervinių ląstelių sinapsiniai ryšiai. Ligonis netenka sąmonės, išnyksta visi jutimai, sumažėja raumenų tonusas, užslopinamos vegetacinės organizmo reakcijos.
Narkotiniai preparatai veikia centrinę nervų sistemą, t. y. visą organizmą. Narkozė sukeliama dviem ar daugiau medžiagų. Jos apsvaigina, mažina skausmą ir atpalaiduoja raumenis. Tinkamos narkotinės medžiagos (pvz., narkotinių dujų) poveikį galima lengvai valdyti – silpninti arba stiprinti. Alkoholis, morfijus svaigina ir mažina skausmą, tačiau netinka narkozei, nes jų veikimo neįmanoma kontroliuoti.

Rūšys

Narkozė skirstoma į farmakologinę (sukeliamą narkotinių medžiagų), elektrinę (veikiant galvos smegenis elektros srove) ir hipnozinę (ją sukelia silpni monotoniški dirginimai ir hipnotizuotojo įtaiga).
Farmakologinė narkozė (būna inhaliacinė ir neinhaliacinė) daroma dažniausiai.
Inhaliacinė narkozė sukeliama, ligoniui davus kvėpuoti lakių narkotinių medžiagų garų (eterio, florotano, pentrano) ar narkotinių dujų (azoto suboksido, arba linksminančiųjų dujų). Tai daroma įvairiomis kaukėmis, tokiomis kaip Esmarcho, Šimelbušo, ir narkozės aparatais.
Endotrachėjinė (intubacinė) narkozė daroma, suleidžiant narkotinę medžiagą į ligonio plaučius pro vamzdelį, įkištą į trachėją, aplenkiant išorinius kvėpavimo takus.
Inhaliacinė narkozė daroma per sudėtingas operacijas, pvz., pilvo organų, plaučių, širdies. Per neinhaliacinę narkozę narkotinių medžiagų tirpalai (heksenalis, tiopentalis, viadrilis) dažniausiai švirkščiami į veną (intraveninė narkozė), rečiau narkotinės medžiagos suleidžiamos į tiesiąją žarną (rektalinė narkozė), švirkščiamos į raumenis, geriamos. Ši narkozė taikoma per paprastesnes operacijas, skausmingas diagnostikos procedūras.
XX a. antrojoje pusėje paplito kombinuotoji narkozė, kuriai sukelti naudojamos specifinio veikimo medžiagų (pvz., sukeliančių miegą narkotikų, skausmo jutimą mažinančių analgetikų, skersaruožius raumenis atpalaiduojančių miorelaksantų) kombinacijos.
Ligonį narkozei rengia ir ją sukelia gydytojas anesteziologas.
Belja Vista (Amambajus)

Istorija

Miestas įkurtas 1851 m. ir vadinosi Villa Bella. 1902 m. pavadinimas pakeistas į dabartinį.
Pachtaabadas

Istorija

Iki 1975 m. gyvenvietė vadinosi Kokankišlakas. 1975 m. gyvenvietei buvo suteiktos miesto teisės, o miestas pavadintas Pachtaabadu (uzb. paxta „medvilnė“ + uzb. obod „miestas“). Miestas taip pavadintas pagal mieste esančią stambią medvilnės valymo gamyklą.
Našikas

Pavadinimo kilmė

Anot legendos, miesto pavadinimas siekia indų epinio kūrinio – Ramajanos laikus. Karaliui Ramai esant tremtyje, karaliaus Ravanos sesuo Šurpanakha bandė Ramą sugundyti. Supykęs Rama liepė įsakė broliui Lakšmanai, kad šis nupjautų Šurpanakhai nosį (nasika). Tačiau Ravana pagrobė Ramos žmoną Sitą dabartinio Našiko teritorijoje.
Biržų Saulės gimnazija

Istorija

„Saulės“ gimnazija įkurta 1917 m. lapkričio 20 d. „Saulės“ draugijos rūpesčiu. Patalpos buvo nuomojamos, nepritaikytos mokymui. Dauguma jų buvo Dirvono (dabar Vytauto) gatvėje. 1931 m. pastatyti nauji gimnazijos rūmai (architektas Vytautas Landsbergis-Žemkalnis). Gimnazijoje veikė skautų, ateitininkų, literatūros mėgėjų, fizikų elektronikų lavinimosi kuopelės. Kasmet gimnazija surengdavo po 2-3 viešus vakarus, pavasariais rengė sporto šventes, šeštadieniais – literatūrinius vakarus, atskirų klasių pasilinksminimus su meninėmis programomis, turėjo dūdų orkestrą, žiemomis įsirengdavo savo čiuožyklą.
1960 m. prie mokomojo pastato buvo pastatytas mūrinis 3 aukštų 300 vietų bendrabutis, o 1974 m. – priestatas, sujungęs mokomąjį ir gyvenamąjį pastatus.
1992–1993 m. mokykla pradėta reorganizuoti į gimnaziją: įdiegta kabinetinė sistema, švietimo ir mokslo ministerijoje patvirtinti profilinio mokymo ir sustiprinto dalykų mokymo planai, įrengta skaitykla, išplėsti ryšiai su šalies aukštosiomis mokyklomis, atskirtos 5-8 klasės. 1998 m. mokyklai vėl suteiktas gimnazijos statusas. Tai buvo pirmoji keturmetė gimnazija Lietuvoje. 2001 m. vasarą renovuotas visas pastatas – pakeisti langai, stogas, šilumos mazgas, apšiltintas pastatas, perdažytas fasadas.
Šiuo metu gimnazijoje mokosi 467 mokiniai iš viso Biržų rajono. Dirba 37 pedagogai, iš kurių 4 % mokytojai ekspertai 53 % – mokytojai metodininkai, 14 % – vyresnieji mokytojai 13 % - mokytojai. Darnaus viso kolektyvo darbo dėka gimnazistai iškovoja puikių laimėjimų olimpiadose ir konkursuose.